ამ ვიდეოში ჩემი მეგობარი ვინსტონი დაგვეხმარება.
მართალია ის უკვე ძალიან კარგად გამოიყურება,
მაგრამ საინტერესო უნდა იყოს თვალების ზომის შეცვლა.
აქ არის კოდი რომლითაც თვალები დავხატე.
მითითებულია საღებავის ფერი და ორი ელიფსი.
თუ მინდა რომ ელიფსი ზომაში შემცირდეს,
შემიძლია შევუცვალო სიგანე, მაგრამ მინდა მრგვალი იყოს,
ამიტომ სიმაღლესაც იგივენაირად შევცვლი.
ასევე მინდა თვალები თანაბარი ზომის იყოს,
ამიტომ ამ თვალის სიგრძე და სიგანეც შესაცვლელია.
არა, ასე თვალები არ მომწონს, ჯობს დავაბრუნო.
კარგი იქნებოდა რომ ამ ყველაფრის გაკეთება მხოლოდ ერთი რიცხვის შეცვლით შემეძლოს..
სწორედ ამაში გვეხმარება ცვლადები.
ცვლადი არის ერთგვარი სახელი, ადგილი რაიმესთვის.
მაგალითად, მე ცვლადს სიმარტივისთვის სახელიან ყუთად წარმოვიდგენ.
ყუთში შეგიძლიათ ჩადოთ რაც მოგესურვებათ, სახელი კი იგივე დარჩება.
ყუთს შიგნით მყოფ რაღაცას ვუწოდებთ ცვლადის მნიშვნელობას.
მოდით დავიწყოთ ცვლადის შექმნა.
-- ამ ყველაფერს აქ გავაკეთებ, ზემოთ --
ამისთვის საჭიროა დავწეროთ var, რაც ნიშნავს ცვლადს,
გამოვტოვოთ ადგილი და დავწეროთ ცვლადის სახელი.
ჯობს ის აღწერდეს თუ რას შეინახავს ცვლადი,
ამიტომ ეს ცვლადი eyeSize იყოს.
შეგიძლიათ რაც გინდათ ის უწოდოთ,
მაგრამ სიტყვებს შორის ადგილს ვერ გამოტოვებთ.
და ცხადია, არ დაგავიწყდეთ წერტილმძიმე.
შევქმენით ცვლადი სახელად eyeSize.
ეს იმიტომ, რომ ის თვალის ზომას შეინახავს.
მაგრამ ჯერჯერობით ამ ცვლადს მნიშვნელობა არ გააჩნია.
მნიშვნელობის მისანიჭებლად, საკმარისია დავწეროთ eyeSize,
შემდეგ ტოლობის ნიშანი და მაგალითად, 20;
ტოლობის ნიშანს ხომ ხედავთ?
დაივიწყეთ ყველაფერი რაც მათემატიკიდან იცით მასზე.
ტოლობის ნიშანი არ ნიშანვს "ტოლობას", ის ნიშნავს "მინიჭებას".
ჩვენ ცვლად eyeSize-ს ვანიჭებთ მნიშვნელობას 20.
სხვა სიტყვებით, ჩვენ რიცხვ 20-ს ვდებთ ყუთში სახელად eyeSize.
ალბათ გახსოვთ რომ მათემატიკაში შეგიძლიათ თქვათ:
x = 3 და 3 = x,
რადგან ორივე ერთსა და იმავეს ნიშნავს, ცხადია,
მაგრამ აქ ამისი გაკეთბა არ შეიძლება.
მარცხენა მხარეს ყოველთვის ცვლადი იწერება.
მარჯვნივ კი ყოველთვის ის მნიშვნელობა იწერება, რაც გვინდა ცვლადს მივანიჭოთ.
იმისთვის რომ ეს კარგად დაიმახსოვროთ,
შეგიძლიათ კოდის წერისას თქვენს თავს ხმამაღლა ელაპარაკოთ
და როცა დაწერთ ტოლობის ნიშანს, "უდრის"-ის მაგივრად თქვათ "ხდება".
ესეიგი აქ eyeSize ხდება 20.
ახლა, როცა მე eyeSize-ს პროგრამაში გამოვიყენებ,
კომპიუტერი მიხვდება რომ ის ცვლადია და მასში მისი მნიშვნელობა - 20 იგულისხმება.
ახლა შემიძლია ეს ოთხი რიცხვი ცვლადით, eyeSize-თი ჩავანაცვლო!
ვინსტონის თვალები მშვენივრად მრგვალია და თან თანაბარი ზომის
და თუ მინდა ორივე თვალის ზომის შეცვლა,
შემიძლია უბრალოდ ცვლადი შევცვალო.
მაგარია!
კარგი, რამდენიმე შენიშვნა.
აქ შევქმენით ახალი ცვლადი eyeSize.
აქ კი მივანიჭეთ მნიშვნელობა 33.
ეს შეგვიძლია ერთ მოქმედებაში შევასრულოთ.
პირველი ეტაპი var eyeSize-ს დაწერაა,
მეორე კი 33-ის მინიჭება,
ხოლო თუ ამ ორ ხაზს წავშლი, ხედავთ, რომ მაინც ყველაფერი მუშაობს.
ასევე გახსოვდეთ, რომ კომპიუტერი კოდს ზემოდან ქვემოთ კითხულობს,
მიზეზი, რატომაც მან იცნო თუ რა არის eyeSize,
არის ის, რომ ეს ცვლადი ზემოთ განვმარტეთ.
ცვლადი რომ ქვემოთ დაგვეწერა,
მაშინ ამ ხაზზე მისვლისთანავე შეტყობინებით მოგმართავდათ
"eyeSize რაღა არის? არ ვიცი რა არის eyeSize."
რეალურად, აქ ვიღებთ შეტყობინებას რომ eyeSize არაა განმარტებული.
შეიძლება იფიქროთ, რომ განმარტეთ და აქ წერია,
მაგრამ კომპიუტერი არაა ასე ჭკვიანი.
-- დავაბრუნოთ თავში --
ყოველთვის უნდა დარწმუნდეთ, რომ ცვლადი ჯერ განმარტებული გაქვთ
და შემდეგ დაიწყოთ მისი გამოყენება.
თქვენ უკვე ცვლადები ისწავლეთ!